Acesta este suspectat ca, in 19 august 2010, "a pretins de la un martor denuntator si de la un om de afaceri suma de 1.500.000 euro, in forma disimulata a unui contract de imprumut fictiv, in vederea indeplinirii, neindeplinirii, urgentarii ori intarzierii indeplinirii unui act ce intra in atributiile sale de inspector sef al Inspectoratului Regional in Constructii Sud - Est, intr-o maniera favorabila grupului de firme: S.C. EOLICA DOBROGEA S.R.L. ROMANIA, EOLICA DOBROGEA AG, EOLICA DOBROGEA X GMBH".Gigi Chiru promitea ca, in schimbul acestei sume de bani, de la nivelul functiei de inspector sef al Inspectoratului Teritorial in Constructii Sud-Est Constanta, sa sprijine interesele patrimoniale ale acestei persoane juridice in proiectele aflate in derulare privind constructia de parcuri eoliene in Dobrogea.Totodata, pretinderea a fost facuta si in vederea asigurarii protectiei juridice a grupului de firme respectiv in litigiile existente cu concurentul, grupul Cez Romania.In acest context, la data de 23 septembrie 2011, suspectul Chiru Gigi Christian a primit de omul de afaceri suma de 300.000 euro si a acceptat reinnoirea promisiunii de a primi de la aceeasi persoana suma de 1.200.000 euro, in aceleasi scopuri mentionate anterior si sub forma disimulata a cesiunii catre aceeasi persoana a dreptului de creanta al 'creditorului' Chiru Gigi Christian, izvorat din contractul de imprumut, incheiat la data de 19 august 2010.Obligatiile izvorate din acest contract fictiv au fost garantate prin instituirea in favoarea 'creditorului' a unui drept de gaj asupra a 5% din partile sociale ale Sc Eolica Dobrogea Srl Romania.Cunoscand ca sumele de 1.500.000 euro, respectiv de 300.000 euro provin din comiterea infractiunilor de dare si luare de mita, la datele de 19 august 2010 si 23 septembrie 2011, suspectul Chiru Gigi Christian a disimulat adevarata natura a dispozitiei si circulatiei banilor, in contracte de imprumut, respectiv de cesiune de creanta, spun procurorii DNA.In calitate de senator in Parlamentul Romaniei, suspectul Chiru Gigi Christian, in datele de 19.12.2012, 11.06.2013 si 12.06.2014, a facut declaratii false privind creantele detinute, in sensul omisiunii mentiunilor privind cele doua acte oneroase, respectiv contractul de imprumut si contractul de cesiune de creanta.---------------Senatorul PDL Gigi Christian Chiru a venit, joi, la DNA pentru a da declaratii intr-un dosar in care se fac cercetari privind fapte de coruptie, potrivit Mediafax.Gigi Chiru a declarat, la intrarea in sediul Directiei Nationale Anticoruptie, ca nu stie de ce a fost chemat de anchetatori, dar ca a venit pentru a se lamuri despre ce caz este vorba.Potrivit unor surse judiciare, senatorul Gigi Chiru ar fi venit la DNA pentru a fi audiat intr-un dosar in care joi au loc perchezitii, in Bucuresti si Constanta, la sediile unor firme si la locuintele unor persoane.Directia Nationale Anticoruptie arata, intr-un comunicat de presa, ca procurorii fac, joi, 22 de perchezitii in Bucuresti si Constanta, intr-un dosar in care se fac cercetari pentru fapte de coruptie care ar fi fost comise in perioada 2010-2014.Procurorii sunt sprijiniti in aceasta cauza de Departamentul de Informatii si Protectie Interna si de Brigada Speciala de Interventie a Jandarmeriei.Gigi Chiru este presedintele PDL Constanta si este la primul mandat de senator.